Presentada la cinquena edició de la Fira dels Majors
17 maig 2018

## Presentada la cinquena edició de la Fira dels Majors17 maig 2018Última actualització: 14 juliol 2025

![](../gestion/img/AO__8344-copia.jpg)  
  

La regidora delegada de sanitat pública, polítiques saludables, Liduvina Gil, ha comparegut en roda de premsa per a presentar la cinquena edició de la **Fira dels Majors**, que tindrà lloc els dies 30 i 31 de maig al jardí de Casa de la Marquesa. A més, també ha aprofitat per a anunciar el programa Viu l'Estiu Juny 2018, amb diverses activitats d'oci als centres de Convivència Roís de Corella i el Centre de Corea.  
  
Gandia és una ciutat moderna i dotada d'espais urbans atractius i naturals, amb una gran oferta cultural, gastronòmica i d'oci de primer nivell. Precisament dins d'aquesta oferta d'oci s'emmarca la Fira dels Majors, que aquest any viu la seua cinquena edició. Al jardí de la Casa de la Marquesa es realitzaran les diferents activitats i, a més, hi hauran expositors informatius amb qüestions relacionades amb la salut i el benestar.  
  
Aquest any, a més de les dues jornades d'activitats, es completaran amb altres al llarg del mes de maig i juny. Com a principal novetat, se celebrarà un Showcooking Fideuà Gandia, per tal de fomentar la gastronomia de la ciutat amb aquest típic plat local.  
  
**Liduvina Gil** ha volgut destacar la importància d'aquesta iniciativa i ha convidat a participar a la ciutadania. "_La Fira dels Majors està consolidada i emmarcada en les activitats d'oci i culturals. No sols va dirigida a la gent major_", ha assegurat.  
  
Les activitats es desenvoluparan al llarg dels dies 30 i 31 de maig en horari de 10.00 hores fins a les 19.45 hores. La primera jornada arrancarà amb un acte de benvinguda a càrrec de l'alcaldessa, Diana Morant, i de Liduvina Gil, les quals entregaran el Premi Valors Actius en la Gent Gran. Un guardó establert des de l'any passat per a aquelles persones que ha fet alguna cosa en pro de la ciutat i en benefici de la ciutadania.  
  
A continuació es donarà inici a les diverses activitats: una Màster Class Gimnàstica (10.15 h.); Màster Class de Ball Coreografia (11.00 h.); Showcooking Fideuà Gandia (12.00 h.); Exhibició de Danses Valencianes (17.30 h.); Exhibició de Ball en Línia (18.00 h.); Espectacle de Màgia (18.00 h.); Actuació de la Coral i Rondalla del CEAM (19.00 h.) i Actuació Musical del Conjunt Parkinson-Music (19.45 h.).  
El dia 31, les activitats arrancaran també a les 10.00 h. amb dues activitats en paral·lel: Pintura al Carrer "Pintar Naturalment" i una Màster Class Gimnàstica. Tot seguit, una Màster Class de Zumba (11.00 h.); Màster Class de Ball en Línia (12.00 h.); Exhibició de Funky, Ballet i Espanyol (17.30 h.); Exhibició de Sevillanes (17.45 h. i 18.30 h.); Exhibició de Gimnàstica Rítmica (19.00 h.) i, finalment, una Exhibició de Dansa Oriental (19.30 h.).  
A més, es completaran amb una sèrie d'activitats que van des d'actuacions, teatres i, fins i tot, excursions.  
  
D'altra banda, també s'ha presentat el programa d'activitats **Viu l'Estiu Juny 2018**. El termini d'inscripció ja està obert, amb una oferta d'activitats molt amplia. Gimnàstica, ball, dansa, pilates, ioga, gerontogimnàsia i, fins i tot, escacs. Aquestes activitats tindran lloc tant al Centre de Convivència Roís de Corella i el Centre de Corea.

* * *

[![](http://www.gandia.es/aytg/uploaded/ICONO%20BAJAR%20PDF.png?1526582359932)](/aytg/uploaded/SANITAT/MAJORS/18_FIRA_MAJORS_2018_FINAL.pdf "5a Fira dels Majors")

 ![](http://www.gandia.es/aytg/uploaded/SANITAT/MAJORS/Portada1.jpg?1526581748160)

 ![](http://www.gandia.es/aytg/uploaded/SANITAT/MAJORS/2_fm_18.jpg?1526581847178)

* * *

 [![](http://www.gandia.es/aytg/uploaded/ICONO%20BAJAR%20PDF.png?1526582359932)![](/aytg/uploaded/SANITAT/MAJORS/CARTELL_VIU_LESTIU_COREA.jpg?1526582050066)](/aytg/uploaded/SANITAT/MAJORS/PROGRAMACION_JUNIO_COREA.pdf "Viu L'Estiu Corea")

[![](http://www.gandia.es/aytg/uploaded/ICONO%20BAJAR%20PDF.png?1526582359932)](/aytg/uploaded/SANITAT/MAJORS/PROGRAMACION_JUNIO_COREA.pdf "Viu L'Estiu Corea")![](/aytg/uploaded/SANITAT/MAJORS/PROGRAMACION_JUNIO_COREA2.jpg?1526582148858)

[![](http://www.gandia.es/aytg/uploaded/ICONO%20BAJAR%20PDF.png?1526582359932)](http://www.gandia.es/aytg/uploaded/SANITAT/MAJORS/CARTEL%20VIU%20LESTIU%202018%20JUNY-ilovepdf-compressed-001%20\(1\).jpg?1526583834476 "Viu L'Estiu Roís de Corella")![Viu L'estiu Juni 2018 Roís de Corella](http://www.gandia.es/aytg/uploaded/SANITAT/MAJORS/CARTEL%20VIU%20LESTIU%202018%20JUNY-ilovepdf-compressed-001%20(1).jpg?1526583834476)

[](http://www.gandia.es/aytg/uploaded/SANITAT/MAJORS/CARTEL%20VIU%20LESTIU%202018%20JUNY-ilovepdf-compressed-001%20\(1\).jpg?1526582112282 "Viu L'Estiu Roís de Corella")

  
  

[Twittear](https://twitter.com/share)